
	Παρουσίαση του βιβλίου 
του Νεκτάριου Στελλάκη

Είμαι πρόσφυγας 

από την Κερύνεια
στο Σπίτι της Κύπρου


	[image: image1.jpg]@

NEKTAPIOE ETEAAAKHE f
Elpac mpdoguyag @
an6 mv Keplveca

Adbéas uths

=Y

SO







Την Τρίτη 13 Φεβρουαρίου 2018 το Σπίτι της Κύπρου και οι εκδόσεις Καλειδοσκόπιο, πραγματοποίησαν την παρουσίαση του βιβλίου του Νεκτάριου Στελλάκη  Είμαι πρόσφυγας από την Κερύνεια, σε εικονογράφηση του  Αχιλλέα Ραζή.
Τον συγγραφέα, τους ομιλητές και τους παρευρισκομένους καλωσόρισε στο Σπίτι της Κύπρου η Μορφωτικός Σύμβουλος κ. Μαρία Παναγίδου και στη συνέχεια έδωσε τον λόγο στον Νεκτάριο Στελλάκη.
«Είναι το πρώτο ελληνικό εικονογραφημένο βιβλίο που κυκλοφορεί στην Ελλάδα και αναφέρεται σε ένα ιστορικό γεγονός (Κυπριακό) που έλαβε χώρα πριν από 44 χρόνια, το οποίο μάλιστα αποτελεί το σημαντικότερο γεγονός της σύγχρονης ελληνικής ιστορίας» είπε η Καθηγήτρια Παιδικής Λογοτεχνίας Εθνικού και Καποδιστριακού Πανεπιστημίου Αθηνών κ. Αγγελική Γιαννικοπούλου. Παραθέτοντας χαρακτηριστικά αποσπάσματα από το βιβλίο, παρουσίασε με αναλυτικό τρόπο τη βασική δομή και έδωσε μια ολοκληρωμένη εικόνα τόσο για την ιστορία του βιβλίου η οποία «εστιάζει στο δράμα του ξεριζωμού εμμένοντας στον πόνο που εκείνος συνεπάγεται χωρίς να ενδιαφέρεται να αποδώσει ευθύνες ή να υποδείξει ενόχους» υπογραμμίζοντας ότι η ιστορία» όσο και για την εικονογράφηση. 
Η κ. Εύα Σαββοπούλου του Τομέα Επικοινωνίας και Ενημέρωσης της Ύπατης Αρμοστείας του ΟΗΕ για τους Πρόσφυγες στην Ελλάδα ενημέρωσε το κοινό και έδωσε χρήσιμες πληροφορίες και στοιχεία για την Ύπατη Αρμοστεία. Μίλησε για τις δράσεις και τους βασικούς στόχους τους Οργανισμού και ειδικότερα για τη μέριμνα για την προώθηση της πρόσβασης των παιδιών προσφύγων στην εκπαίδευση, τα εκπαιδευτικά προγράμματα  επιμόρφωσης και γενικότερα τις δράσεις ευαισθητοποίησης και επιμόρφωσης των Ελλήνων για το προσφυγικό.
«Μέσα σε μια νύχτα φύγαμε από τα σπίτια μας για να γυρίσουμε ξανά το 2003 ως επισκέπτες. Τι πόνος να βλέπεις το σπίτι που γεννήθηκες και να μην έχεις το δικαίωμα να μπεις μέσα» είπε η κ. Ιόλη Χ. Καϊμακάμη, Κερυνειώτισσα, πρόσφυγας η ίδια, εξιστορώντας τα προσωπικά της βιώματα από την Εισβολή του 1974, στα οποία είναι βασισμένη και η ιστορία του βιβλίου. Ολοκληρώνοντας την αφήγησή της η κ. Καϊμακάμη ευχαρίστησε τον συγγραφέα που κατάφερε να καταγράψει με ευαισθησία και σεβασμό τα συναισθήματά της για τις μέρες εκείνες της μαύρης εισβολής.
Ο συγγραφέας του βιβλίου, Νεκτάριος Στελλάκης επεσήμανε ότι «η ιστορία του βιβλίου δεν είναι μια ιστορία κακομοιριάς, είναι μια ιστορία ανταπόκρισης και ψυχικής δύναμης. Οι πρόσφυγες δεν είναι άνθρωποι που χρειάζονται τη λύπησή μας. Χρειάζονται απλώς την υποστήριξή μας για ένα μικρό διάστημα και αυτήν την οφείλουμε».
Η εκδήλωση ολοκληρώθηκε με παραδοσιακά κυπριακά τραγούδια από το συγκρότημα «Προποντίς».

